എൻ. വിജയൻ പിള്ള

14-ാമത് കേരള നിയമസഭാംഗമായിരുന്നു എൻ. വിജയൻ പിള്ള. കേരള നിയമസഭയിൽ ചവറ നിയോജകമണ്ഡലത്തെ പ്രതിനിധീകരിക്കുന്നു. 

 ജീവിതരേഖ 
മുതിർന്ന ആർ‌എസ്‌പി നേതാവായ നാരായണപ്പിള്ളയുടെ മകനായിരുന്ന വിജയൻ പിള്ള.  
 രാഷ്ട്രീയം 
1979 ൽ പഞ്ചായത്ത് അംഗമായി രാഷ്ട്രീയ ജീവിതം ആരംഭിച്ച അദ്ദേഹം 20 വർഷത്തോളം തുടർന്നു.  2000-2005 കാലത്ത് തേവലക്കര ഡിവിഷനിൽ നിന്ന് കോൺഗ്രസ് ടിക്കറ്റിൽ ജില്ലാ പഞ്ചായത്ത് അംഗമായി.  പതിന്നാലാം നിയമസഭാ തെരഞ്ഞെടുപ്പിൽ,   സിറ്റിംഗ് എം‌എൽ‌എ ആയിരുന്ന ഷിബു ബേബി ജോണിനെ പരാജയപ്പെടുത്തി.  ബേബി ജോണിന്റെ വിശ്വസ്തനായി ആർഎസ്പിയിലുണ്ടായിരുന്ന വിജയൻപിള്ള ആർഎസ്പിയിലെ ഭിന്നതയെ തുടർന്ന് 2000 കാലത്ത് കോൺഗ്രസിലെത്തി. കെ. കരുണാകരനുമായിട്ടായിരുന്നു അടുപ്പം. കരുണാകരൻ കോൺഗ്രസ് വിട്ടപ്പോൾ അദ്ദേഹത്തോടൊപ്പം ഡിഐസിയുടെ ഭാഗമായി. തിരിച്ച് കരുണാകരൻ കോൺഗ്രസിലെത്തിയപ്പോൾ കോൺഗ്രസിലേക്ക് തന്നെ മടങ്ങി. മദ്യനയവിഷയത്തിൽ കെ.പി.സി.സി പ്രസിഡന്റായിരുന്ന വി.എം സുധീരനുമായുണ്ടായ ഭിന്നതയ്‌ക്കൊടുവിലാണ് കോൺഗ്രസ് വിട്ടത്. അതിന് ശേഷം സി.എം.പി.യിൽ ചേർന്നു. അന്നത്തെ അരവിന്ദാക്ഷൻ വിഭാഗത്തിനൊപ്പമായിരുന്നു. അരവിന്ദാക്ഷൻ വിഭാഗം സിഎംപി, സി.പി.എമ്മിൽ ലയിച്ചപ്പോൾ വിജയൻപിള്ളയും സിപിഎമ്മിന്റെ ഭാഗമായി.

 മരണം 
അർബുദബാധിതനായി ദീർഘകാലം കഴിഞ്ഞ വിജയൻപിള്ളhttps://www.mathrubhumi.com/news/kerala/chavara-mla-n-vijayan-pillai-passes-away-1.4595360 2020 മാർച്ച് 8 ന് കൊച്ചിയിലെ ലേക്‌ഷോർ ആശുപത്രിയിൽ അന്തരിച്ചു.   അദ്ദേഹത്തിന്റെ ശവസംസ്‌കാരം അതേ ദിവസം തന്നെ കൊല്ലത്തെ ജന്മനാട്ടിൽ നടത്തുകയും ചെയ്തു.

 അവലംബം 

വർഗ്ഗം:1951-ൽ ജനിച്ചവർ
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:മാർച്ച് 8-ന് മരിച്ചവർ
വർഗ്ഗം:2020-ൽ മരിച്ചവർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:കേരളത്തിലെ വ്യവസായികൾ